**2021.gadā saņemtie ieņēmumi un ieturējumi no Valsts kases sadales konta, kas attiecas uz 2020.gadu**

**Grāmatvedības uzskaite:**

Pašvaldības pārskata gada beigās iegrāmato prasības par iedzīvotāju ienākuma nodokļa summu un prasības un/vai saistības par iemaksām pašvaldību finanšu izlīdzināšanas fondā, kas attiecas uz 2020.gadu, bet saņemta vai ieturēta 2021.gadā:

* Pašvaldība iegrāmato prasības par iedzīvotāju ienākuma nodokļa summu:

D 2342 Prasības par iedzīvotāju ienākuma nodokli (sektors S130190)

K 6000 Pamatdarbības ieņēmumi

* Pašvaldība iegrāmato prasības par dotāciju no pašvaldību finanšu izlīdzināšanas fonda:

D 2399 Pārējās prasības (sektors S130190)

K 6000 Pamatdarbības ieņēmumi

* Pašvaldība iegrāmato saistības par pašvaldības iemaksu finanšu izlīdzināšanas fondā:

D 7000 Pamatdarbības izdevumi

K 5819 Pārējās īstermiņa saistības (sektors S130190)

**SAL izziņas ar Valsts kasi aizpildīšanas kārtība:**

Naudas līdzekļi, kas pašvaldībām 2020.gada 31.decembrī izmaksāti no Valsts kases sadales kontiem un pašvaldību kontos kredītiestādēs reģistrēti 2021.gada 4.janvārī, SAL veidlapā jāuzrāda rindās:

* Valsts kases saistības par saimnieciskā gadā nepārskaitīto iedzīvotāju ienākuma nodokli;
* Valsts kases saistības par saimnieciskā gadā nepārskaitīto dotāciju no pašvaldību finanšu izlīdzināšanas fonda.

Ieturējumus par pašvaldību iemaksu finanšu izlīdzināšanas fondā veidlapā uzrāda rindā:

* Valsts kases prasības par saimnieciskā gadā neieskaitīto iemaksu pašvaldību finanšu izlīdzināšanas fondā.